Ορθοπαιδαγωγική

Ορθοπαιδαγωγική [Σημ. Γνωστή, επίσης, ως ειδική εκπαίδευση/ειδική αγωγή (special education), θεραπευτική παιδαγωγική (heillpedagogik), αναπηρολογία (defectology)  όροι, ωστόσο, στους οποίους, κατά τον Erik Broaekaert, αποδίδονται ορισμένες εννοιολογικές διαφορές] είναι  η σωστή, η ορθή, παιδαγωγική. Είναι η επιστήμη/εμπειρογνωμοσύνη της εκπαιδευτικής παρέμβασης και της αξιολόγησης, που υποστηρίζει εκείνα τα πρόσωπα  τα οποία, από έλλειψη ικανοτήτων, αντιμετωπίζουν δυσκολίες στη σχολική μάθηση και στην κοινωνική ένταξη. Ορθοπαιδαγωγική είναι, επίσης,  οι μέθοδοι και οι διαδικασίες διδασκαλίας, που έχουν σκοπό να προσφέρουν, στα παιδιά, στους νέους και στους ενήλικες με δυσκολίες στη μάθηση ή άλλες δυσκολίες, την εξάλειψη ή τον περιορισμό των εμποδίων αυτών και την ανάπτυξη, στο μέγιστο δυνατό, των δυνατοτήτων τους.

Ιστορία 

Από τον καθηγητή του Πανεπιστημίου της Γάνδης Erik Broekaert και συνεργάτες, αναφέρεται ότι, σύμφωνa με τον Schoorl (1997) ο όρος oρθοπαιδαγωγική χρησιμοποιήθηκε,  για πρώτη φορα, σε συνέδριο στο Άμστερνταμ της Ολλανδίας. Οι συμμετέχοντες στο συνέδριο,  σύμφωνα με τους Schoorl, Van Den Bergh, & Ruijssenaars  (2000), τόνισαν τον εκπαιδευτικό χαρακτήρα της ορθοπαιδαγωγικής, σε συνδυασμό με την ψυχιατρική,  ψυχολογική και εκπαιδευτική γνώση. Τη διαφοροποίησαν από την παιδολογία (προσέγγιση ιατρικής προέλευσης)  και την απομάκρυναν από θρησκευτικές και ιδεολογικές υποδηλώσεις της θεραπευτικής παιδαγωγικής (heilpedagogiek) κατά Nijssen (1942)  βασίζοντάς την στις ανθρωπιστικές αρχές.

Ετυμολογία 

Ο όρος Ορθοπαιδαγωγική προέρχεται από την αρχαία Ελληνική: το πρόθεμα ορθός που σημαίνει κατάλληλος ή σωστός και τη λέξη παιδ (ped) ή παις (pais) που σημαίνει παιδί.  Η αγωγή (Agogy) προέρχεται από τo άγειν (agein)  και σημαίνει δράση ή το πράττειν.

Ανάλογης παραγωγικής λογικής είναι και η περίπτωση του όρου Ορθοπαιδική/Ορθοπεδική, η οποία έχει απασχολήσει εκτενώς γλωσσολόγους και επαγγελματίες και αποτελεί ενδεικτικό παράδειγμα εξελληνισμού επιστημονικής ορολογίας .Η ορθοπαιδαγωγική επανέρχεται στην ελληνική γλωσσική χρήση ως ‘ελληνογενής ξένος όρος’.

Παραπομπές

Βιβλιογραφικές πηγές 

 Broekaert, Eric & Van Hove, Geert & Bayliss, Phill (2004). The Search for an Integrated Paradigm of Care Models for People with Handicaps, Disabilities and Behavioural Disorders at the Department of Orthopedagogy of Ghent University. Ghent University Franky D’Oosterlinck Orthopedagogical Treatment Centre, Ghent, Belgium.
 De Fever, Frank (1998) An orthopedagogical method for children with a depression. European Journal of Special Needs Education, Vol. 13, 1998 - Issue 3.
 Μπαµπινιώτης, Γ (2010). Ετυμολογικό Λεξικό τής Νέας Ελληνικής Γλώσσας. Κέντρο Λεξικολογίας, Αθήνα. 
 Χαρούπιας, Αριστείδης (2011) Πρόγραμμα εξειδικευμένης εκπαιδευτικής υποστήριξης για ένταξη μαθητών με αναπηρία ή/και ειδικές εκπαιδευτικές ανάγκες, Κανονισμός, Δεοντολογία, Κατευθύνσεις. Στο: Υπουργείο Δια Βιου Μάθησης και Θρησκευμάτων (20011) Εξειδικευμένη εκπαιδευτική υποστήριξη για ένταξη μαθητών με αναπηρία ή/και ειδικές εκπαιδευτικές ανάγκες. Ευρωπαϊκό Κοινωνικό Ταμείο, ΕΣΠΑ, Επιχειρησιακό Πρόγραμμα ‘Εκπαίδευση και Δια Βίου Μάθηση’.

Συμπληρωματική βιβλιογραφία 

  De Groof, Jan & Lauwers, Gracienne (Eds.) (2000). A New Gramework of  Special Education in the Russin Federeation. Garant,  Louvain. Belgium.

Εξωτερικοί σύνδεσμοι 

 Ορθοπαιδική ή Ορθοπεδική 
The Search Integrated Paradigm Care Models People 

Εκπαίδευση